
ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αναγκαστική απαλλοτρίωση εκτάσεων για τις ανάγκες .εκμετάλ¬ 
λευσης της «Α.Ε. ΜΕΤΑΛΛΕΙΩΝ ΒΩΞΙΤΑΙ ΠΑΡΝΑΣΣΟΥ». 1 
Αναγκαστική απαλλοτρίωση ακινήτου στη θέση Αρχαίες Παγασές 
Δημητριάδος Βόλου για την προστασία, συντήρηση και ανά¬ 
δειξη των σημαντικωτάτων λειψάνων αρχαίων ελληνιστικών 
και Ρωμαϊκών κτισμάτων που αποκαλύφθηκαν στην περιοχή. 2 
Αναγκαστική απαλλοτρίωση έκτασης επιφάνειας 7.333 τ.μ. στην 
περιοχή Σπερχειάδας Ν. Φθιώτιδας για την επέκταση των 
εγκαταστάσεων του εργοστασίου της Α.Ε. «Αφοί Δ. Ακρίδα». 3 
Κήρυξη αναγκαστικής απαλλοτρίωσης στην περιοχή Ιεράπετρας 
Ν. Λασιθίου για τη δημιουργία χώρου κατασκευής δικτύων του 
έργου «Αρδευτικά δίκτυα Ιεράπετρας Κρήτης. 4 

ΑΝΑΚΟΙΝΩΣΕΙΣ 

Ανακοίνωση παρακαταθέσεως αποζημιώσεως συμπληρωματικής 
απολ/σεως για τη διαπλάτυνση και διάνοιξη της παρακάμψεως 
Επισκοπής - Κάτω Χωριό Ιεράπετρας Ν. Λασιθίου. 5 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέου του κτιρίου που βρίσκεται στην 
οδό Ικτίνου 16 στη Θεσσαλονίκη και καθορισμός ειδικών όρων 


προστασίας και περιορισμών δόμησης. 6 

ΑΝΑΚΟΙΝΩΣΕΙΣ 

Ανακοίνωση της Μαρίας χήρας Κων/νου Τιβερίου, το γένος Δημη- 
τρίου Καλαντζή, κατοίκου Ιλισίων Ζωγράφου, οδός Πεισιδίας αριθ¬ 
μός 18. 7 

Παρακατάθεση αποζημιώσεως λόγω προσκυρώσεως ιδιοκτη¬ 
σίας στην Ιστιαία Ν. Εύβοιας. 8 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. ΑΙΜ/Φ8.1/14693 (1) 


Αναγκαστική απαλλοτρίωση εκτάσεων για τις ανάγκες εκμετάλλευ¬ 
σης της «Α.Ε. ΜΕΤΑΛΛΕΙΩΝ ΒΩΞΙΤΑΙ ΠΑΡΝΑΣΣΟΥ». 

Ο ΥΠΟΥΡΓΟΣ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΓΙΑΣ 

' Εχοντας υπόψη: 

1. Τις διατάξεις: 

α. Του άρθρου 18 παρ. 1 του ισχύοντος Συντάγματος. 

β. Του Ν.Δ. 797/71 «περί αναγκαστικών απαλλοτριώσεων» (ΦΕΚ 
1/Α/1.1.71), όπως αυτός τροποποιήθηκε με το Ν.Δ.280/74 «περί 
τροποποιήσεως του άρθρου 11 του Ν.Δ.797/71 «περί αναγκαστικών 
απαλλοτριώσεων» (ΦΕΚ 11/Α/15.1.74), του Ν.Δ.395/74 «περί 
αντικαταστάσεως των παρ. 2 και 3 του Ν.Δ.797/71 «περί αναγκα¬ 
στικών απαλλοτριώσεων» (ΦΕΚ 110/Α/24.4.74) και του Ν. 


212/75 «περί τροποποιήσεως του Ν.Δ.797/71 «περί αναγκαστικών 
απαλλοτριώσεων» (ΦΕΚ 252/Α/15.11.75). 

γ. Των άρθρων 128 έως και 138 του Ν.Δ.210/73 «περί μεταλ¬ 
λευτικού κώδικος» (ΦΕΚ 277/Α/5.10.73) σε συνδυασμό με το άρ¬ 
θρο 31 παρ. 3 του ανωτέρω Ν,Δ. 797/71. 

δ. Του Ν.Δ.180/71 «περί ρυθμίσεως θεμάτων ανακυπτόντων κατά 
την εφαρμογή του Μεταλλευτικού Κώδικος λόγω καταργήσεως των 
περιφερειακών Διοικήσεων» (ΦΕΚ 347/Α/20.11.74). 

ε. Του Π.Δ.238/79 «περί οργανισμού του Υπουργείου Βιομ/νίας 
και Ενέργειας» (ΦΕΚ 66/Α/4.4.79), όπως αυτός τροποποιήθηκε και 
συμπληρώθηκε με το Ν.Δ.1230/81 (ΦΕΚ 305/Α/16.10.81). . 

στ. Του Ν. 1558/85 «Κυβέρνηση και Κυβερνητικά όργανα» (ΦΕΚ 
137/Α/26.7.85). 

ζ. Του Π.Δ. 437/85 «καθορισμός και ανακατανομή των αρμοδιο¬ 
τήτων των Υπουργείων» (ΦΕΚ 157/Α/19.9.85). 

2. Τη με αριθ. πρωτ. 7479/11.12.85 αίτηση της «ΑΕ ΜΕΤΑΛ¬ 
ΛΕΙΩΝ ΒΩΞΙΤΑΙ ΠΑΡΝΑΣΣΟΥ» μισθώτριας των στην περιοχή 
Παρνασσού - Γκιώνας Ν. Φωκίδας μεταλείων Βωξίτη του Ελληνικού 
Δημοσίου (πρώην εκμεταλλεύσεις (ΗΑΝ8Α - ΟΤΑνί), για τη με δα¬ 
πάνες της και υπέρ του Δημοσίου κήρυξη αναγκαστικής απαλλοτρίω¬ 
σης ξένης ιδιοκτησίας συνολικής έκτασης 95.745,23 μ 2 κειμένης στη 
θέση «ΑΠΟΣΚΙΟ - ΑΓΙΑ ΤΡΙΑΔΑ» της Κοινότητας Καρουτών του 
Ν. Φωκίδας, που αναγκαίοι στην αιτούσα για την υλοποίηση της 
επιφανειακής εκμετάλλευσης των στην ανωτέρω θέση διαπιστωθέντων 
κοιτασμάτων και εκτέλεση έργων,-όπως εκσκαφών, δρόμου προσπέ¬ 
λασης και αποκομιδής των στείρων και του μεταλλεύματος. 

3. Τις με αριθ. 714/20.9.85, 726/30.9.85, 728/30.9.85 και 
961/20.10.86 πράξεις μη εμφανίσεως και μη επιτεύξεως συμφωνίας 
με τους ιδιοκτήτες των προς απαλλοτρίωση εκτάσεων, συνταχθείσες 
από το συμβολαιογράφο Άμφισσας Γ.Χ. Κιούπη. 

4. Το αριθ. πρωτ. Φ16.2/2534/28.4.86 έγγραφο της ΕΜΝΕ 
προς την Κοινότητα Καρουτών για αποστολή σ’ αυτή στοιχείων σχε¬ 
τικά με την αιτηθείσα απαλλοτρίωση. 

5. Το αριθ. πρωτ. 238/29.5.86 έγγραφο της Κοινότητας Καρου¬ 
τών, σε απάντηση του αμέσως ανωτέρω εγγράφου της ΕΜΝΕ. 

6. Το με αριθ. πρωτ. 4273/30.10.86 νεότερο έγγραφο της ανω¬ 
τέρω αιτούσας «ΑΕ ΜΕΤΑΛΛΕΙΩΝ ΒΩΞΙΤΑΙ ΠΑΡΝΑΣΣΟΥ» με το 
οποίο υπέβαλε συμπληρωματικά στοιχεία στην ΕΜΝΕ. 

7. Το με αριθ. πρωτ. Φ16.2/5878/3.11.86 έγγραφο της ΕΜΝΕ 
με το οποίο προτείνεται η απαλλοτρίωση 8.959,23 μ 2 και 

8. Όλα τα στοιχεία του φακέλου, αποφασίζουμε: 

1. Κηρύσσουμε υπέρ του Δημοσίου και με δαπάνες της «ΑΕ ΜΕ¬ 
ΤΑΛΛΕΙΩΝ ΒΩΞΙΤΑΙ ΠΑΡΝΑΣΣΟΥ», μισθώτριας των δημοσίων 
μεταλλείων βωξίτη (πρώην εκμεταλλεύσεις ΗΑΝ5Α - ΟΤΑ\Τ) κειμέ¬ 
νων στην περιοχή Παρνασσού - Γκιώνας Ν. Φωκίδας, αναγκαστική 
απαλλοτρίωση ξένης ιδιοκτησίας κειμένης στη θέση «Απόσκιο - Αγία 
Τριάδα» της Κοινότητας Καρουτών Ν. Φωκίδας, συνολικής έκτασης 
8.959,23 μ 2 , μόνον αντί της ζητηθείσας 95.745,23 μ 2 , που ανα¬ 
γκαίοι, στην αιτούσα, για εκτέλεση έργων όπως εκσκαφές, δρόμου 
προσπέλασης και αποκομιδής των στείρων και του μεταλλεύματος 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


όπως αυτά αναλυτικότερα περιγράφονται στην έκθεση για τις ανάγκες 
εκμετάλλευσης του μηχανικού Εμμ. Καλογερίδη. 

2. Οι προς απαλλοτρίωση εκτάσεις με τις συντεταγμένες αυτών 
απεικονίζονται και περιγράφονται στο από Οκτώβριο 1986 κτηματο- 
λογικό σχεδιάγραμμα κλίμακας 1:2.000, που συντάζθηκε από τον 
Αγρονόμο - Τοπογράφο μηχανικό I. Πολυκρέτη και θεωρήθηκε από 
τον ΕΜΝΕ Γ. Βασιλιά την 3.11.86. 

3. Οι ιδιοκτήτες των προς απαλλοτρίωση εκτάσεων, το εμβαδόν 
των χώρων ως και το είδος της καλιέργειας των εδαφών, εμφαίνο- 
νται στον κτηματολογικό πίνακα που συντάχθηκε και θεωρήθηκε από 
τους ίδιους πιο πάνω Αγρονόμο - τοπογράφο μηχανικό I. Πολυκρέτη 
και ΕΜΝΕ Γ. Βασιληά την 3.11.86. 

4. Γίνεται μνεία, ότι οι ιδιοκτήτες των προς απαλλοτρίωση εκτά¬ 
σεων, δικαιούνται να προσβάλουν την παρούσα, ενώπιον του Συμβου¬ 
λίου της Επικράτειας μέσα σε τριάντα ημέρες από τη δημοσίευσή της 
στην Εφημερίδα της Κυβερνήσεως κατά το άρθρο 137 του Ν.Δ. 
210/73 «περί Μεταλλευτικού Κώδικος». 

Η απόφαση αυτή να δημοσιευθεί στην εφημερίδα της Κυβερνήσεως. 

Αθήνα, 26 Ιανουάριου 1987 

Ο ΥΠΟΥΡΓΟΣ 

ΑΝΑΣΤ. ΠΕΠΟΝΗΣ 
-- 

Αριθ. Ν.Π.190 (2) 

Αναγκαστική απαλλοτρίωση ακινήτου στη θέση Αρχαίες Παγασές Δη- · 
μητριάδος Βόλου για την προστασία, συντήρηση και ανάδειξη των 
σημαντικωτάτων λειψάνων αρχαίων ελληνιστικών και Ρωμαϊκών 
κτισμάτων που αποκαλύφθηκαν στην περιοχή. 

Ο ΝΟΜΑΡΧΗΣ ΜΑΓΝΗΣΙΑΣ 
' Εχοντας υπόψη: 

1) Τις διατάξεις του Ν.797/71 «περί αναγκαστικών απαλλοτριώ¬ 
σεων» σε συνδυασμό με τις διατάξεις του Β.Δ.739/71 περί αρμοδιότητας 
των Νομαρχών προς κήρυξη αναγκαστικών τινών απαλλοτριώσεων. 

2) Την παρ. 3 του άρθρ. 1 του Ν.Δ.797/71 «περί αναγκαστικών 
απαλλοτριώσεων» που αφορά στην κήρυξη απαλλοτριώσεων με απόφαση 
Νομάρχη στην περιφέρεια του οποίου βρίσκεται η απαλλοτριωμένη έκταση. 

Αυτές οι απαλλοτριώσεις είναι οι υπέρ του Δημοσίου, Νομικών 
Προσώπων Δημοδίου Δικαίου, δημοσίων επιχειρήσεων κοινωφελών 
ιδρυμάτων και έχουν ως οιντικείμενο. 

α) Αγροτικά ακίνητα εμβαδού 15 στρεμμάτων, Αστικά ακίνητα 
εμβαδού 1.500 μ 2 κείμενα στην περιοχή οικισμών διαμορφωθέντων 
άνευ μονίμως εγκεκριμένου σχεδίου πόλεως, β) τα ακίνητα αμφοτέ- 
ρων των δύο κατηγοριών εμβαδού μέχρις 100 στρεμμάτων ανα- 
γκαιούντα για την κατασκευή επαρχιακών οδών. 

3) Το Φ46/6384/3.4.1985 έγγραφο του Υπουργείου Πολιτι¬ 
σμού και Επιστημών (Τμήμα Απαλλοτριώσεων) με το οποίο μας 
ζητά να γίνει κήρυξη απαλλοτρίωσης στις Αρχαίες Παγασές Δη- 
μητριάδος Βόλου, αποφασίζουμε: 

Κηρύσσουμε την αναγκαστική απαλλοτρίωση ακινήτου για την 
προστασία, συντήρηση και ανάδειξη των σημαντικωτάτων λειψά¬ 
νων αρχαίων ελληνιστικών και Ρωμαϊκών κτισμάτων που αποκα¬ 
λύφθηκαν στην ανωτέρω περιοχή έκτασης 3.313,40 τ.μ. όπως 
φαίνεται με στοιχεία Ε, Ζ, Η, θ, Ε και Α, Β, Θ, Η, Ζ, Ε, Γ, Δ, 
Α, στο κτηματολογικό διάγραμμα και τον επ’ αυτού κτηματολο¬ 
γικό πίνακα της Ε. Μακρή θεωρημένο από το Δ/ντή Αποτυπώ¬ 
σεων και Συντ/σεως κτιρίων του ΤΑΠΑ που ανήκει κατά φερομένη 
κυριότητα στο Φίλιππα Δενελάβα. 

Η απαλλοτρίωση κηρύσσεται υπέρ του Ελληνικού Δημοσίου και με 
δαπάνη του Ταμείου Αρχαιολογικών Πόρων και Απαλλοτριώσεων. 

Η απόφαση αυτή να δημοσιευθεί στην εφημερίδα της Κυβερνήσεως. 

Βόλος, 29 Μάΐου 1986 
Ο Νομάρχης 

ΕΥΡΙΠΙΔΗΣ ΚΑΦΑΝΤΑΡΗΣ 


Αριθ. Φ.311/1296 (3) 

Αναγκαστική απαλλοτρίωση έκτασης επιφάνειας 7.333 τ.μ. στην πε¬ 
ριοχή Σπερχειάδας Ν. Φθιώτιδας, για την επέκταση των εγκατα¬ 
στάσεων του εργοστασίου της Α.Ε. «Αφοί Δ. Ακρίδα». 

Ο ΝΟΜΑΡΧΗΣ ΦΘΙΩΤΙΔΑΣ 

' Εχοντας υπόψη: 

1. Τις διατάξεις του Ν. 3200/1955 (ΦΕΚ 97/Α/1955) «περί διοικη¬ 
τικής αποκεντρώσεως». 

2. Τις διατάξεις του Ν.Δ. 797/71 «περί αναγκαστικών απαλ¬ 
λοτριώσεων» σε συνδυασμό με τις διατάξεις του Β.Δ. αριθ. 
139/71 περί της αρμοδιότητας των Νομαρχών προς κήρυξιν 
αναγκαστικών τινών απαλλοτριώσεων. 

3. Τις διατάξεις των άρθρων 10 και 12 του Ν.Δ.2176/52 (ΦΕΚ 
207/Α/1952 «περί μέτρων προστασίας της επαρχιακής Βιομηχανίας». 

4. Την πρταση της Δ/νσης Βιομηχανίας Ν. Φθ/δας, για κήρυξη 
αναγκαστικής απαλλοτρίωσης ιδιωτικής έκτασης στη Σπερχειάδα Ν. 
Φθ/δας υπέρ της Α.Ε. «Αφοί Δ. Ακρίδα», που διατυπώθηκε στο Β.Δ. 
Φ54/2044/12.1986 έγγραφό της. 

5. Το Π.Δ.347/86 (ΦΕΚ 154/Α/1986) για τη μεταβίβαση 
αρμοδιοτήτων στους Νομάρχες και στις Περιφερειακές Αρχές Διανο- 
μαρχιακού επιπέδου, αποφασίζουμε: 

Κηρύσσουμε την αναγκαστική απαλλοτρίωση, για λόγους δημό¬ 
σιας ωφέλειας και ειδικότερα για την επέκταση των εγκαταστάσεων 
επεξεργασίας και παραγωγής υφασμάτων της Α.Ε. «Αφοί Δ. 
Ακρίδα» έκτασης συνολικού εμβαδού 7.333 τ.μ., που βρίσκεται στη 
Σπερχειάδα Ν. Φθ/δας και φαίνεται με τα στοιχεία ΠΟΙΡΠ στο από 
Απρίλη 1986 και με κλίμακα 1:500 τοπογραφικό διάγραμμα - 
κτηματολογικό πίνακα του Πολιτικού Μηχανικού Νίκου Καρα- 
γιάννη, θεωρημένο από τον Προϊστάμενο της Δ/νσης Βιομηχανίας 
Ν. Φθ/δας Αν. Δάμπαση στις 8.10.1986. 

Στην έκταση που απαλλοτριώνεται προβάλλουν δικαιώματα κυριό¬ 
τητας οι: 1) Δημήτριος Αθαν. Κουβαράς, 2) Φώτιος Αθαν. Κουβαράς 
και 3) Ιωάννα X. Αθαν. Κουβαρά. 

Η απαλλοτρίωση κηρύσσεται υπέρ και με δαπάνη της Ανώνυμου 
Εταιρείας με την επωνυμία «Αφοί Δ. Ακρίδα», με τη διαλυτική 
αίρεση ότι η Εταιρεία αυτή θα καταθέσει στο Υπουργείο Οικονομι¬ 
κών Δ/νση Απαλλοτριώσεων σύμφωνα με τις διατάξεις του άρθρου 
12 του Ν.Δ. 2176/1952, εγγυητική επιστολή Τράπεζας αναγνωρι¬ 
σμένης στην Ελλάδα, ως εγγυοδοσία για την εμπρόθεσμη έναρξη και 
ολοκλήρωση της επέκτασης της βιομηχανίας η οποία να καλύπτει 
ποσοστό είκοσι τοις εκατό (20%) του συνολικού ποσού της αποζημί¬ 
ωσης, που θα προσδιορισθεί από την αρμόδια εκτιμητική επιτροπή 
του άρθρου 15 του Ν.Δ.797/1971, μέσα σε δύο μήνες από την 
επίδοση στην Εταιρεία, υπέρ της οποίας η απαλλοτρίωση, της έκθε¬ 
σης που θα αυνταχθεί από την επιτροπή αυτή. 

Η εγγυοδοσία αυτή θα καταπέσει η μισή υπέρ του Δημοσίου 
και η άλλη υπέρ των ιδιοκτητών της απαλλοτριούμενης έκτασης, 
στην περίπτωση μη εμπρόθεσμης έναρξης και εκτέλεσης του έρ¬ 
γου από την υπέρ της οποίας η απαλλοτρίωση Εταιρεία, σύμφωνα 
με το άρθρο 4 του Ν. 2948/1922 που επαναφέρθηκε σε ισχύ με 
το άρθρο 13 του Ν.Δ. 2176/52. 

Η απόφαση αυτή, που εκδίδεται σε αντικατάσταση της 
Φ.311/18940/12.12.1986 απόφασή μας, να δημοσιευθεί στην Εφημε¬ 
ρίδα της Κυβερνήσεως. 

Λαμία, 26 Ιανουάριου 1987 
Ο Νομάρχης 

ΓΙΑΝΝΗΣ ΠΑΝΟΥΤΣΟΣ 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

Αριθ. 8148 (4) 

Κήρυξη αναγκαστικής απαλλοτρίωσης στην περιοχή Ιεράπετρας Ν. 

Λασιθίου για τη δημιουργία χώρου κατασκευής δικτύων του έργου 

«Αρδευτικά δίκτυα Ιεράπετρας Κρήτης». 

Ο ΝΟΜΑΡΧΗΣ ΛΑΣΙΘΙΟΥ 
Έχοντας, υπόψη: 

1. Τις διατάξεις του Ν. 3200/55 «περί διοικητικής αποκεντρώ- 
σεως» σε συνδυασμό με τις διατάξεις του Ν.Δ. 532/70 «περί συμπλη- 
ρώσεως των διατάξεων περί διοικητικής αποκεντρώσεως». 

2. Τις διατάξεις του Ν.Δ. 797/71 «περί αναγκαστικών απαλλοτριώ¬ 
σεων» σε συνδυασμό με τις διτάξεις του Β.Δ. 139/71 «περί της αρμοδιότη¬ 
τας των Νομαρχών προς κήρυξη αναγκαστικών τινών απαλλοτριώσεων». 

3. Τις διατάξεις του άρθρου 33 του Ν.Δ. 3881/1958 «περί έργων 
εγγείων βελτιώσεων». 

4. Το έγγραφο της 1ης ΔΕΚΕ-αριθ.' πρωτ.· 1477/949/-18.12.86 
που μας προτείνει την κήρυξη της απαλλοτρίωσης, αποφασίζουμε: 

Κηρύσσουμε την αναγκαστική απαλλοτρίωση για λόγους δημόσιας 
ωφέλειας και ειδικότερα για την κατασκευή αρδευτικών δικτύων στην 
Ιεράπετρα, συνολικής έκτασης 1.074 μ 2 που βρίσκεται στην περιοχή 
ΑΖΒ κλάδου·Κ135 - Υ260, Κ132(Κ130 6 ) - Υ261, Κ134 - Υ259, 
όπως η έκταση τούτη φαίνεται με κλίμακα 1:1.000 και με κόκκινες 


οριογραμμές στα από Οκτώβριο 1986 κτηματολογικά διαγράμματα 
και στους αντίστοιχους κτηματολογικούς πίνακες που έχει συντάξει ο 
Γ. Περάκης Πολιτ. Μηχανικός και έχει θεωρήσει η Α. Αλεξάκη προϊ- 
σταμένη της 1ης ΔΕΚΕ στις 10.12.86. 

Στην έκταση που απαλλοτριώνεται προβάλλουν διακαιώματα κυριότη¬ 
τας οι: 1) Κληρονόμοι Μάρκου Σιγανού, 2) Μιχαήλ Ανδρ. Δασκαλάκη 
κ.λπ. 

Η απαλλοτρίωση κηρύσσεται υπέρ του δημοσίου και με δαπάνη 
του, που θα αντιμετωπισθεί από τις πιστώσεις για έργα δημοσίων 
επενδύσεων (αριθ. έργου 8572600 Δ.Ε.). 

Η δαπάνη αποζημιώσεως των απαλλοτριουμένων ακινήτων ανέρχεται 
καθώς προκύπτει από τον πίνακα προεκτιμήσεως στο ποσόν των 429.600 

δρχ· 

Η απόφαση αυτή να δημοσιευθεί στην εφημερίδα της Κυβερνήσεώς. 

Αγ. Νικόλαος, 6 Ιανουάριου 1987 

Ο Νομάρχης 
Γ. ΤΖΑΝΑΚΑΚΗΣ 


ι 

ΥΠΟΥΡΓΕΙΟ ΠΕΡΙΒΑΛΛΟΝΤΟΣ 

ΑΝΑΚΟΙΝΩΣΕΙΣ 

Αριθ. 5208 (5) 

Ανακοίνωση παρακαταθέσεως αποζημιώσεως συμπληρωματικής 
απολ/σεως για τη διαπλάτυνση και διάνοιξη της παρακάμψεως 
Επισκοπής - Κάτω Χωριό Ιεράπετρας Ν. Λασιθίου. 

Ο ΝΟΜΑΡΧΗΣ ΛΑΣΙΘΙΟΤ 

Σύμφωνα με τα άρθρα 7 και 8 του Ν.Δ.'797/71 «περί αναγκαστι¬ 
κών απαλλοτριώσεων» γνωστοποιούμε: 

1. Σε όσους έχουν η διεκδικούν δικαιώματα κυριότητας σε ακίνητα που 
απαλλοτριώθηκαν αναγκαστικά με την αριθ. 3141/30.7.1984 (ΦΕΚ 
462/84 Δ') απόφαση του Νομάρχη Λασιθίου, για τη διαπλάτυνση και 
διάνοιξη της παρακάμψεως Επισκοπής - Κάτω Χωριό Ιεράπετρας. 

2. Τους ενυπόθηκους δανειστές και τους τρίτους διεκδικητές των 
ακινήτων αυτών ότι η αποζημίωση συμπληρωματικής απαλλοτρι- 
ώσεως της εδαφικής επιφάνειας και των επικειμένων της όπως 
περιγράφονται στο σχετικό κτηματολογικό πίνακα, η οποία καθορί¬ 
σθηκε με την αριθ. 513/85 απόφαση του Μονομελούς Πρωτοδι¬ 
κείου Λασιθίου έχει παρακατατεθεί στο Ταμείο Παρακαταθηκών 
και Δανείων Ιεράπετρας Λασιθίου. 

Σχετικά έχει εκδοθεί το άριθ. 5327/12.12.86 γραμμάτιο συστά- 
σεως παρακαταθήκης δραχμών 1.001.102. 

Η αποζημίωση θα αποδοθεί στα πρόσωπα που θα αναγνωρισθούν 
δικαιούχοι κατά τη νόμιμη διαδικασία. - ■ » . ' 

Η ανακοίνωση αυτή θα δημοσιευθεί στην εφημερίδα της Κύβερνήσεως 
μέχρι 20.2.1987. 

Αγ. Νικόλαος, 12 Ιανουάριου 1987 
Ο Νομάρχης 
Γ. ΤΖΑΝΑΚΑΚΗΣ 

-♦- 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 66 

Χαρακτηρισμός ως διατηρητέου του κτιρίου που 
Ικτίνου 16 στη Θεσσαλονίκη και καθορισμός 
στασίας και περιορισμών δόμησης. 

Ο ΥΠΟΥΡΓΟΣ 
ΒΟΡΕΙΑΣ ΕΛΛΑΔΑΣ 

' Εχοντας υπόψη: 

1. Τις δ/ξεις του Ν. 1577/85 «Γενικός Οικοδομικός Κανονισμός» 
(ΦΕΚ 210/Α) και ειδικότερα των αρ. 3 και 4 αυτού. 

2. Τις δ/ξεις του Π.Δ. 358/1986 «Καρθορισμός αρμοδιοτήτων 
- Υπουργείου Βόρειας Ελλάδας» (158Α'). 

3. Τις δ/ξεις του Π.Δ. 437/85 «Καθορισμός και ανακατανομή 
των αρμοδιοτήτων των Υπουργείων» (ΦΕΚ 157/Α). 

4. Τις δ/ξεις του Π.Δ.353/85 «Μεταβίβαση αρμοδιοτήτων στη Δ/νση 
Οικισμού Θεσ/νίκης και στη Νομαρχία Θεσ/νίκης» (ΦΕΚ 128 Α). 

5. Την 75724/1151/83 κοινή απόφαση των Υπουργών Προεδρίας 
της Κυβέρνησης και Χωροταξίας Οικισμού και Περιβάλοντος (ΦΕΚ 767 
Β), όπως τροποποιήθηκε με την 28112/356/85 όμοια απόφαση (ΦΕΚ 
205 Β). 

6. Την από 25.9.86 αιτιολογημένη έκθεση της Δ/νσης Οικισμού 
Θεσ/νίκης που κοινοποιήθηκε στον ενδιαφερόμενο. 

7. Την από 9.10.86 δήλωση του Κων/νου Γκόλτσου με την 
οποία αποδέχεται το χαρακτηρισμό του κτίσματος της οδού Ικτίνου 
16 της Θεσσαλονίκης ως διατηρητέου. 

8. Τη γνωμοδότηση της 20/1.10.86 συνεδρίασης της ΕΠΑΕ της 
Δ/νσης Οικισμού θεσ/νίκης, αποφασίζουμε: 


1. Χαρακτηρίζουμε ως διατηρητέο το τετραώροφο κτίριο που βρί¬ 
σκεται στην οδό Ικτίνου 16 του ρυμοτομικού σχεδίου Θεσ/νίκης, 
όπως φαίνεται σημειωμένο με διαγράμμιση στο σχετικό πρωτότυπο 
διάγραμμα σε, κλίμακα 1:200 που θεωρθηκε από την Προϊσταμένη 
της Δ/νσης Οικισμού Θεσ/νίκης και που συνοπτικό του αντίτυπο δη¬ 
μοσιεύεται με την απόφαση αυτή επειδή πρόκειται για εκλεκτικιστικό 
κτίριο της πυρίκαυστης ζώνης της Θεσσαλονίκης που κτίστηκε στο 
μεσοπόλεμο και βρίσκεται σε διαμορφωμένο πεζόδρομο του κέντρου 
της πόλης, όπου μαζί με άλλα κτίρια της ίδιας περιόδου διατηρείται 
η φυσιογνωμία του αστικού παρελθόντος της περιοχής. 

2. Στο χαρακτηριζόμενο ως διατηρητέο κτίριο απαγορεύεται κάθε 
αφαίρεση, αλλοίωση ή καταστροφή τόσο των επιμέρους αρχιτεκτονι¬ 
κών ή διακοσμητικών. στοιχείων του όσο και του ίδιου του κτιρίου. 

3. Επιτρίπεται η επισκευή και ο εκσυγχρονισμός των εγκαταστά¬ 
σεων, η στατική ενίσχυση, η εσωτερική διαρρύθμιση και κάθε επέμ¬ 
βαση για λόγους στατικούς ή λειτουργικούς του χαρακτηριζόμενου ως 
διατηρητέου κτιρίου, εφόσον δεν αλλοιώνεται ο γενικός αρχιτεκτονικός 
χαρακτήρας και οι βασικές αρχές της σύνθεσης του κτιρίου. 

4. Οποιαδήποτε οικοδομική εργασία στο εξωτερικό ή εσωτερικό 
του διατηρητέου κτιρίου ή στον ακάλυπτο χώρο του οικοπέδου όπως 
και η τοποθέτηση επιγραφής εγκρίνεται από την Επιτροπή Πολεοδο- 
μικού και Αρχιτεκτονικού Ελέγχου (ΕΠΑΕ). 

5. Δεν επιτρέπεται η τοποθέτηση φωτεινών επιγρφών ή διαφημιστι¬ 
κών πινακίδων στην πρόσοψη στους εξώστες ή στο δώμα του κτιρίου. 

Στην πρόσοψη του κτιρίου επιτρέπεται η τοποθέτηση επιγραφών περιορι¬ 
σμένων διαστάσεων που πληροφορούν για τυχόν χρήση των χώρων του 
κτιρίου. ■ 

6. Ή στερέωση των επιγραφών στην πρόσοψη του κτιρίου επιβάλλε¬ 
ται να γίνεται κατά τρόπο που να μην επιφέρει μόνιμη βλάβη σ’ αυτή 
ή αλλοίωση ή καταστροφή των αρχιτεκτονικών της στοιχείων. 

7. Σε περίπτωση τοποθέτησης στο κτίριο περισσότερων από μία 
επιγραφών ή προσθήκης επιγραφής εξετάζεται η συνολική τοποθέτηση 
και σύνθεσή τους στο κτίριο. Η ΕΠΑΕ μπορεί να επιβάλλει τροποποι¬ 
ήσεις στις ήδη υπάρχουσες επιγραφές με σκοπό την επίτευξη του 
αρτιότερου αισθητικού αποτελέσματος. 

,8. Μέσα σε έξι (6) μήνες από τη δημοσίευση της απόφασης αυτής 
επιβάλεται στους ιδιοκτήτες η υποβολή στην ΕΠΑΕ έγχρωμων φωτο¬ 
γραφιών της πρόσοψης του κτιρίου προκειμένου να ελεγχθεί η εναρμό¬ 
νιση των επιγραφών στη μορφολογία του. 

Εάν από τον έλεγχό αυτό προκύπτει η μη εναρμόνιση της επι¬ 
γραφής με τη μορφολογία του κτιρίου, οι ενδιαφερόμενοι είναι 
υποχρεωμένοι μέσα σε έξι (6) μήνες από την κοινοποίηση της 
σχετικής .γνωμοδότησης της ΕΠΑΕ να την αφαιρέσουν άλλως 
εφαρμόζονται οι διατάξεις περί .αυθαιρέτων. 

Σε περίπτωση μη έγκαιρης υποβολής των παραπάνω φωτογρα¬ 
φιών οι τυχόν υπάρχουσες επιγραφές θεωρούνται αυθαίρετες και υπο- 
κεινται στις διατάξεις περί αυθαιρέτων. 

9. Η ισχύς της απόφασης αυτής αρχίζει από τη δημοσίευση της 
στην Εφημερίδα της Κύβερνήσεως. 

Η απόφαση αυτή να δημοσιευθεί στην Εφημερίδα της Κύβερνήσεως. 

Θεσσαλονίκη, 21 Ιανουάριου 1987 

Ο ΥΠΟΥΡΓΟΣ 

I. ΠΑΠΑΔΟΠΟΥΛΟΣ 


( 6 ) 

βρίσκεται στην οδό 
ειδικών όρων πρρ-' 

ΑΝΑΚΟΙΝΩΣΕΙΣ 

(?) 

Ανακοίνωση της Μαρίας χήρας Κων/νου Τιβερίου, το γένος Δημητρίου 

Καλαντζή, κατοίκου Ιλισίων Ζωγράφου, οδός Πεισιδίας αριθμός 18. 

Με την 41/1973 πράξη της υπρεσίας Πολεοδομίας Τμήματος Β, 
του Διαμ/τος Αθηνών της Νομαρχίας Αττικής, περί προσκυρώσεως 
και αναλογισμού αποζημιώσεως λόγω ρυμοτομίας ιδιοκτησιών στα 
Ιλίσια και για τη διαπλάτυνση της οδού Ισσού, υποχρεώθηκα να κατα¬ 
θέσω, λόγω προσκυρώσεως στην ιδιοκτησία μου έκτασης έντεκα (11) 
τετραγωνικών μέτρων, αποζημίωση που καθορίστηκε με την 
8719/1981 απόφαση του Εφετείου Αθηνών, η οποία ανέρχεται σε 
14.000 δρχ. το τετραγωνικό μέτρο και συνολικά σε εκατόν πενήντα 
τέσσερις χιλιάδες (154.000) δραχμές, για να αποδοθεί στους, με δι¬ 
καστική απόφαση, αναγνωρισθησόμενους δικαιούχους. 

Την αποζημίωση αυτή κ'ατάθεσα στο Ταμείο Παρακαταθηκών 
και Δανείων και εκδόθηκε το 839808/22.1.1987 γραμμάτιο 
συστάσεως παρακαταθήκης αυτού. 

Στη συνέχεια των παραπάνω ανακοινώνω, σύμφωνα με το 
Νόμο, με την παρούσα, ότι το γραμμάτιο αυτό για 154.000 δρχ. 
παρακατάθεσα στη συμ/φο Αθηνών Δέσποινα Τριτσιμπίδα - Πα- 
ριανού (οδός Μαυρομιχάλη αριθμός 15), συνταχθείσας της 
2173/28.1.1987 πράξης παρακατάθεσης. 

Αθήνα, 29 Ιανουάριου 1987 

Η Ανακοινώνουσα 
ΜΑΡΙΑ ΤΙΒΕΡΙΟΥ 

(Αριθ. διπλ. I* Δημ. Ταμ. Αθηνών 7317077/87) 


( 8 ) 

Παρακατάθεση αποζημιώσεως λόγω προσκυρώσεως ιδιοκτησίας στην 
Ιστιαία Ν. Εύβοιας. 

Γνωστοποιείται υπό του Νικολάου Δημ. Παπακωνσταντίνου, κατοί¬ 
κου Ιστιαίας - Εύβοιας, ότι παρακατέθεσεν ούτος εις το Ταμείον Πα¬ 
ρακαταθηκών και Δανείων Χαλανδρίου και υπέρ των αναγνωρισθησο- 
μένων δικαστικώς δικαιούχων ταύτης, την αποζημίωσιν την καθορι- 
σθείσαν, αιτήσει του ίδιου δια της υπ’ αριθ. 218/1986 αποφάσεως 
του Μον. Πρωτοδικείου Χαλκίδος, δια την προσκυρωθείσαν εις την 
ιδιοκτησίαν του δίοδον επί οδού Κορφιάτη - Ιστιαίας, εκτάσεως τ.μ. 
31,65 δυνάμει της υπ’ αριθ. 2/1986 πράξεως του Πολεοδ. Γραφείου 
Ιστιαίας, κυρωθείσαν νομίμως, το δε υπ’ αριθ. 1459/27.1.1987 σχε¬ 
τικόν Γραμάτιον συστάσεως παρακαταθήκης, ευρίσκεται εις χείρας 
του, ίνα παραδοθή εις τον προσκομϊζοντα δικαστικήν απόφασιν ανα- 
γνωρίσεώς του, ως δικαιούχου της αποζημιώσεως ταύτης, προς ην 
πας προβάλων δικαιώματα καλείται. 


Αθήνα, 28 Ιανουάριου 1987 

Ο Γνωστοποιών 
Ν. ΠΑΠΑΚΩΝΣΤΑΝΤΙΝΟΥ 


(Αριθ. διπλ. Η’ Δημ. Ταμ. Αθηνών 6929006/26.1.87) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




